Para outras páxinas con títulos homónimos véxase: Praza de España.
Coordenadas: 41°22′30″N 2°08′57″L﻿ / ﻿41.375038, 2.149108

Plaça d'Espanya.
A **Plaça d'Espanya** (en galego: *Praza de España*) de Barcelona é unha das prazas máis significativas da capital catalá. Foi construída durante a Exposición Internacional de 1929, segundo un proxecto elaborado por Josep Puig i Cadafalch e Guillem Busquets e finalizado por Antoni Darder.
Con 34.000 metros cadrados é a segunda maior praza de España, tras a Praza de España de Madrid, e por diante da Plaça de Catalunya de Barcelona.

É un importante centro do tránsito da cidade, ao confluír nela a Gran Via de les Corts Catalanes, a Avenida do Paral·lel, a rúa Tarragona, a rúa Creu Coberta e a Avenida María Cristina, a través da que se accede á zona de Montjuïc, e onde se sitúa a Feira de Mostras e o Museo Nacional de Arte de Cataluña. Outros edificios importantes da praza son o Centro Comercial Les Arenes (antiga praza de touros, obra de estilo neomudéxar de August Font i Carreras) e o Hotel Plaça, así como as chamadas *Torres Venecianas*, obra de Ramon Reventós, construídas para a Exposición de 1929. Tamén se atopan o Instituto Municipal de Educación e unha comisaría dos Mossos d'Esquadra.

A nivel de transportes, atópase a Estación de Plaça Espanya das liñas 1 e 3 do Metro de Barcelona, e outra homónima dos Ferrocarrils de la Generalitat de Catalunya.

Historia
--------

Fonte da Plaça d'Espanya.
A Plaça d'Espanya foi proxectada por Ildefons Cerdà no seu plan de Ensanche como vía de comunicación entre Barcelona e as poboacións do Baix Llobregat. Logo dun primeiro proxecto para urbanizar a praza de Josep Amargós (1915), finalmente encargáronse das obras Josep Puig i Cadafalch e Guillem Busquets, continuadas por Antoni Darder desde 1926. Deseñaron un conxunto monumental de forma circular, ao redor dun hemiciclo formado por unha columnata de estilo barroco, influenciada na Praza de San Pedro do Vaticano de Bernini. Na praza construíronse os hoteis da exposición, obra de Nicolau Maria Rubió i Tudurí, dos que só queda en pé o situado entre a Gran Via e a rúa Creu Coberta, actualmente destinado ao CEIP "Francesc Macià" e ao Instituto Municipal de Educación. No acceso da praza que conduce á Avenida da Raíña María Cristina situáronse dúas altas torres, inspiradas nos de San Marcos de Venecia, obra de Ramon Reventós.

No centro da praza -onde anteriormente se atopaba a cruz de termo da cidade na antiga estrada de Madrid- figura unha fonte monumental deseñada por Josep Maria Jujol, cunha ornamentada decoración escultórica obra de Miquel Blay e os irmáns Miquel e Llucià Oslé. De inspiración clásica, o sentido iconográfico da obra representa unha alegoría poética a España: sobre un estanque de planta triangular sitúase unha edícula con tres nichos con grupos escultóricos que simbolizan os ríos que desembocan nos tres mares que rodean a Península Ibérica, o Ebro (Mediterráneo), o Guadalquivir e o Texo (Atlántico) e unhas figuras de adolescentes para os ríos do Mar Cantábrico, obra de Blay; nos vértices do estanque sitúanse tres grupos que representan os froitos e dons das augas: a *Abundancia*, a *Saúde Pública* e a *Pesca* e a *Navegación*, obra dos irmáns Oslé; ao redor do corpo central sitúanse tres columnas con diversas figuras e emblemas que simbolizan a *Relixión* (unha cruz con Ramon Llull, Santa Tareixa de Xesús e San Ignacio de Loiola), o *Heroísmo* (unha espada con Paio, Xaime I de Aragón e Isabel a Católica), e as *Artes* (un libro con Ausiàs March e Miguel de Cervantes); remata a obra un recipiente de acender lume con tres Vitorias, obra en bronce do escultor Tomàs Llovet.

Galería de imaxes
-----------------

* Imaxe nocturna da praza.Imaxe nocturna da praza.
* Outra perspectiva da fonte.Outra perspectiva da fonte.
* Centro comercial de Les Arenas (antiga praza de touros).Centro comercial de Les Arenas (antiga praza de touros).
* As Torres Venecianas.As Torres Venecianas.

Notas
-----

1. ↑  "Plaça Espanya". 12-03-2011. Arquivado dende o orixinal o 03-10-2011. Consultado o 30 de abril de 2011.
2. ↑  M. Carmen Grandas, *L'Exposició Internacional de Barcelona de 1929*, p. 59.
3. ↑  M. Carmen Grandas, *L'Exposició Internacional de Barcelona de 1929*, pp. 73-74.

Véxase tamén
------------

|  |  |
| --- | --- |
|  | A Galipedia ten un portal sobre: ***Barcelona*** |


| * v
* c
* e
Lugares de interese de Barcelona |
| --- |
| Inmobles elugares senlleiros | 
* Arco de Triunfo
* Baluard de Migdia
* Bellesguard
* Biblioteca de Cataluña
* La Boqueria
* Casa Amatller
* Casa Batlló
* Casa Calvet
* Casa Fajol
* Casa Fuster
* Casa Lleó Morera
* Casa Milà
* Casa de les Punxes
* Casa Vicens
* Cases dels Canonges
* Castelo dos Tres Dragóns
* Catedral
* Casa de l'Ardiaca
* Casa de la Ciutat
* ‎Monumento a Colón
* Drassanes Reials
* Dona i ocell
* Estación de França
* Observatorio Fabra
* Edificio Fòrum
* FCBotiga
* Hospital de Sant Pau
* Hospital da Santa Creu
* Hotel Arts
* Mosteiro de Jonqueres
* Mosteiro de Pedralbes
* Fonte máxica
* Castelo de Montjuïc
* Torre de Comunicacións de Montjuïc
* Porto Olímpico
* Palau del Baró de Quadras
* Palau Güell
* Palau de la Generalitat
* Palau de la Virreina
* Palau Reial Major
* Parlamento de Cataluña
* Teleférico do Porto
* Poble Espanyol
* Sagrada Familia
* Sala das Cen Columnas
* Santa Maria del Mar
* Torre Agbar
* Torre de Collserola
* Vapor Vell

 |
| Prazas e rúas | 
* el Call
* Carrer de Ferran
* la Diagonal
* Fossar de les Moreres
* Gran Via de les Corts Catalanes
* Passeig de Gràcia
* Plaça de Catalunya
* Plaça d'Espanya
* Pla de Palau
* Plaça Reial
* Plaça de Sant Jaume
* Plaça de Tetuan
* Plaça de la Vila
* Portal de l'Àngel
* la Rambla
* Rambla de Catalunya

 |
| Museos | 
* Museo de Arqueoloxía
* Casa Museo Gaudí
* CCCB
* CosmoCaixa
* Fundación Antoni Tàpies
* Fundación Joan Miró
* MACBA
* Museo das Artes Decorativas
* Museo de Cera
* Museo de Cerámica
* Museo do Chocolate
* Museo Exipcio
* Museo Etnolóxico
* Museo Frederic Marès
* Museo do Futbol Club Barcelona
* Museo de Historia de Cataluña
* Museo de Historia da Cidade
* Museo do Mamut
* Museo Marítimo
* Museo do Modernismo Catalán
* Museo Nacional de Arte de Cataluña
* Museo Olímpico e do Deporte
* Museo Picasso
* Museo Téxtil e de Indumentaria
* Xardín Botánico

 |
| Estadios | 
* Camp Nou
* Estadi Olímpic Lluís Companys
* Mini Estadi
* Narcís Sala
* Palau Blaugrana
* Palau Sant Jordi

 |
| Artes escénicas | 
* El Molino
* Gran Teatre del Liceu
* L'Auditori
* Palau de la Música Catalana
* Teatre Apol·lo
* Teatre Grec
* Teatre Lliure
* Teatre Nacional de Catalunya
* Teatre Poliorama
* Teatre Romea
* Teatre Tívoli

 |
| Parques e xardíns | 
* Aigües
* Cervantes
* Ciutadella
* Clot
* Collserola
* Espanya Industrial
* Fòrum
* Parque Güell
* Laberint d'Horta
* Joan Miró
* Montjuïc
* Xardíns Mossèn Costa i Llobera
* Tres Turons

 |
| Zoos | 
* Aquarium
* Parque Zoolóxico

 |
| Praias | 
* la Barceloneta
* el Bogatell
* la Mar Bella
* la Nova Icària
* la Nova Mar Bella
* Llevant
* Sant Sebastià

 |


|  |  |
| --- | --- |
| Control de autoridades | 
* Wd: Q2013874
* GeoNames: 6452861

 |